CELEX: C2004/201/48
Language: da
Date: 2004-08-07 00:00:00
Title: Sag T-210/04: Sag anlagt den 1. juni 2004 af Andreas Mausolf mod Europol

7.8.2004   
            
            
               DA
            
            
               Den Europæiske Unions Tidende
            
            
               C 201/24
            
         Sag anlagt den 1. juni 2004 af Andreas Mausolf mod Europol
   (Sag T-210/04)
   (2004/C 201/48)
   Processprog: nederlandsk
   Ved De Europæiske Fællesskabers Ret i Første Instans er der den 1. juni 2004 anlagt sag mod Europol af Andreas Mausolf ved M.F. Baltussen og P. de Casparis.
   Sagsøgeren har nedlagt følgende påstande:
   
               —
            
            
               Europol's afvisning af sagsøgerens klage af 1. marts 2004 over afgørelsen af 2. januar 2003 annulleres, og samtidig annulleres den anfægtede afgørelse af 2. januar 2003.
            
         
               —
            
            
               Europol tilpligtes at tildele sagsøgeren et supplerende løntrin fra 1. juli 2002.
            
         
               —
            
            
               Europol tilpligtes at betale dette beløb til sagsøgeren inden 48 timer efter forkyndelsen af den i denne sag afsagte dom, med tillæg af lovbestemte renter efter nederlandsk ret.
            
         
               —
            
            
               Europol tilpligtes at betale sagens omkostninger
            
         Søgsmålsgrunde og væsentligste argumenter:
   Til støtte for sit søgsmål gør sagsøgeren gældende, at artikel 29 i vedtægten for Europol's personale er tilsidesat, samt at der foreligger en overskridelse af skønsbeføjelser og en tilsidesættelse af princippet om beskyttelse af den berettigede forventning.